สวัสดีค่ะขอคำปรึกษาหน่อยค่ะ คือมีเรื่องหลายๆเรื่อง ทั้งด้านครอบครัว รายรับรายจ่าย หาทางออกหาคำตอบให้ตัวเองไม่ได้เลยค่ะ ทุกวันนี้เคลียดมาก ทำงานหนักมาก นอนวันละ2-3ชม กินข้าวไม่ลง ไม่ก้อวันล่ะมื้อ น้ำหนักลดเร็ว มีคนคอยทักตลอดว่าหน้าตาไม่สดชื่น นอนยาก รุ้สึกตัวง่าย นอนไม่ค่อยหลับ ไม่อยากทำอะไรเลย ไม่อยากรับรู้ทุกเรื่อง ตัดขาดโรคภายนอก ไม่อยากไปเที่ยวไหนเก็บตัวอยู่แต่ในห้อง มา 2 ปี กลับจากทำงาน ก้ออยู่แต่ห้อง ใครช่วยไปไหนก้อไม่อยากไป คิดอะไรก้อไม่ค่อยออก จำอะไรไม่ค่อยได้ ขี้หลงขี้ลืม หงุดหงิดง่ายมากๆ ขาดคนให้คำปรึกษา เหมือนอยู่ตัวคนเดียว เคยคิดค่าตัวตาย อยากหนีไปอยู่ที่ๆไม่มีคนรู้จัก อาการแบบนี้เข้าขั้นเปนโรคซึมเศร้ารึป่าวค่ะ แล่วถ้าจะกินพวกยานอนหลับ จะมีผลกระทบอะไรรึป่าวค่ะ
สวัสดีค่ะ การวินิจฉัยที่เป็นไปได้-โรคซึมเศร้า-ภาวะซึมเศร้า ซึ่งเกิดได้ในคนทั่วไปที่เผชิญกับปัญหาหรือความทุกข์-ปัญหาในการปรับตัวและแก้ไขปัญหาภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ทำอะไรที่เคยชอบก็ไม่สนุก ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดันจากอาการดังกล่าวมา อาจจะเข้าได้กับภาวะซึมเศร้าโดยหากมีภาวะซึมเศร้าติดต่อกันต่อเนื่องนาน 2 อาทิตย์ ร่วมกับมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรคซึมเศร้าแนะนำพบจิตแพทย์เพื่อประเมินสภาพจิตเบื้องต้นและเข้ารับการรักษาที่เหมาะสมทั้งการใช้ยาหรือทำจิตบำบัดค่ะหากช่วงนี้มีปัญหาการนอน สามารถใช้ยานอนหลับช่วยเป็นครั้งๆไปได้ แต่ไม่ควรกินติดต่อกันทุกวัน พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปค่ะ